ผบ.ทบ.มุ่งสร้างทหารยุคใหม่ จ่อพบ ผู้การ ผู้พัน ทั่วประเทศ 16 ส.ค.
บิ๊กแดงมุ่งสร้างทหารยุคใหม่ เน้นภาษาเป๊ะ ร่างกายฟิต มีระเบียบ เตรียมพบ ผู้การ ผู้พัน ทั่วประเทศ 16 ส.ค.นี้ ก่อนติวเข้มความรู้ทางทหาร เตรียมปรับหลักนิยมทหารใหม่ รับมือ Complex Wars และ Hybrid Warfare,ผู้สื่อข่าวรายงานว่า เมื่อวันที่ 20 ก.ค. ที่ บก.ทบ. พล.อ.อภิรัชต์ คงสมพงษ์ ผบ.ทบ. เป็นประธานที่ประชุมผู้บังคับหน่วยขึ้นตรง ทบ. (นขต.ทบ.) โดยจะเตรียมพบปะผู้บังคับกองพัน ผู้บังคับการกรมกว่า 800 นาย ทั่วประเทศ ในวันที่ 16 ส.ค. หลังมีการทดสอบร่างกาย และภาษาอังกฤษ พร้อมทดสอบความรู้ทางทหาร ที่ ร.ร.เสนาธิการทหารบก กรมยุทธศึกษา ทบ.,ทั้งนี้ จะเป็นการทดสอบด้วยข้อสอบใหม่ ตำราใหม่ หลักนิยมทางทหาร (Military Doctrine) ยุคใหม่ และ How to deal with the complex wars โดย พล.อ.อภิรัชต์ เล็งเห็นว่า กองทัพสหรัฐอเมริกา ที่กองทัพบกไทยยึดเป็นต้นแบบการจัดกองทัพ การฝึกศึกษา มายาวนาน แต่สหรัฐฯ มีการปรับปรุงเอกสาร ตำราการเรียน และหลักนิยมทางทหาร ให้เข้ากับภารกิจ ภัยคุกคาม และสถานการณ์ปัจจุบันที่เป็น Complex Wars และ Hybrid Warfare สงครามลูกผสม เช่นเดียวกับกองทัพไทยที่ก็กำลังเผชิญกับ Complex Wars ซึ่ง พล.อ.อภิรัชต์ ได้ร่วมเขียนตำราหลักนิยมทางทหาร เรื่องนี้ไว้ตั้งแต่เป็นแม่ทัพภาคที่ 1 แม้กองทัพไทยจะไม่ได้มีภารกิจเหมือนทหารสหรัฐฯแต่ก็ควรนำแนวคิดหลักนิยมต่างๆ ตำรา มาปรับใช้เพื่อปรับปรุงหลักสูตรต่างๆ ของกองทัพ,นอกจากนี้ พล.อ.อภิรัชต์ จะให้มีการจัดทำข้อสอบใหม่จากตำราใหม่หลักนิยมทางทหารต่างๆ ที่ปรับเปลี่ยนไป รวมถึงหลักคิดเรื่องสงครามลูกผสม Hybrid Warfare เช่น ในพื้นที่ชายแดนภาคใต้ของไทย,ผู้สื่อข่าวรายงานว่า ส่วนการทดสอบร่างกายของนายทหารระดับ ผบ.หน่วย ระดับผู้บังคับกองพัน ผู้บังคับการกรม ยังคงมีเช่นเดิม ตามนโยบาย Smart Soldiers Strong Army ที่สานต่อนโยบาย Smart Man Smart Army ในยุคของ พล.อ.เฉลิมชัย สิทธิสาท องคมนตรี อดีต ผบ.ทบ. เพื่อให้กำลังพลที่เป็น ผบ.หน่วย ดูแลตัวเอง ออกกำลังกายให้แข็งแรงและสมาร์ทสำหรับการเป็นผู้นำทางทหาร,นอกจากนี้ พล.อ.อภิรัชต์ สั่งการให้มีการปรับหลักสูตรการเรียนการสอนต่างๆ ของทั้ง ร.ร.นายสิบทหารบก ร.ร.นายร้อย จปร. ให้ทันสมัย สอดรับสถานการณ์ โดยเน้นสร้างกำลังพลให้เป็นผู้นำในอนาคตรวมทั้งการให้มีการเรียนการสอนหลักสูตรภาคภาษาอังกฤษ ของ ร.ร.นายร้อย จปร. เพื่อสร้างนายทหารที่มีความสามารถด้านภาษาอังกฤษ และการเสริมความรู้ด้าน Cyber ให้นักเรียนนายร้อย จปร.ด้วย,นอกจากนั้น พล.อ.อภิรัชต์ ยังสนับสนุนการฝึกศึกษากับมิตรประเทศ โดยเฉพาะการไปฝึกอบรมหลักสูตรต่างๆ กับกองทัพสหรัฐอเมริกา ที่ตอนนี้นายทหารยศร้อยโท ร้อยเอก 8 นาย ตัวแทนจากทุกกองทัพภาค ไปอบรมที่ Fort Benning ขณะที่ ทหาร ร.29 พัน 1 ที่กลับมาจากการฝึก Lightning Forge 2019 ที่ Hawaii เมื่อ มิ.ย.ที่ผ่านมาแล้ว ก็เตรียมจะไปฝึกประเมินผลที่ Louisiana ในเดือน ก.ย.นี้.
บิ๊กแดง มุ่งสร้างทหารยุคใหม่ เน้นภาษาเป๊ะ ร่างกายฟิต มีระเบียบ เตรียมพบ ผู้การ ผู้พัน ทั่วประเทศ 16 ส.ค.นี้ ก่อนติวเข้มความรู้ทางทหาร เตรียมปรับหลักนิยมทหารใหม่ รับมือ Complex Wars 
บิ๊กแดง,ผบ.ทบ.,อภิรัชต์ คงสมพงษ์,สร้างทหารรุ่นใหม่,มีระเบียบ,ร่างกายฟิต,ภาษาเป๊ะ,ข่าวทั่วไป